07/12/2016 | Administración LocalMunicipal
Cambre
Modificación da delegación de atribucións da Alcaldía nos membros da Xunta de Goberno Local e noutros concelleiros

Por esta Alcaldía, con data 18 de novembro de 2016, ditouse a resolución núm.1841 relativa á delegación de atribucións da Alcaldía nos membros da Xunta de Goberno Local e noutros concelleiros, que consta da seguinte parte dispositiva: Primeiro: Modificar a delegación xenérica conferida a prol de don Amauri Moray Niewiadomski mediante Resolución de Alcaldía núm.446/2016, do 18 de marzo, para a Área de Urbanismo, Obras, Medio Ambiente e Patrimonio, conferíndolle a delegación xenérica da Área de Urbanismo, Obras e Medio Ambiente, integrada polos servizos e actividades municipais relativos ás materias reflectidas na Resolución da Alcaldía núm.1839/2016 ditada no día de hoxe. Segundo: Modificar a delegación xenérica conferida a prol de dona Norma Ester De la Pava Ereña mediante Resolución de Alcaldía núm.446/2016, do 18 de marzo, para a Área de Servizos e Xuventude, conferíndolle a delegación xenérica da Área de Servizos, integrada polos servizos e actividades municipais relativos ás materias reflectidas na Resolución da Alcaldía núm.1839/2016 ditada no día de hoxe. Terceiro: Modificar a delegación xenérica conferida a prol de don Yancouba Hervella De las Mozas mediante Resolución de Alcaldía núm.446/2016, do 18 de marzo, para a Área de Cultura, Tradicións Populares e Deportes, conferíndolle a delegación xenérica da Área de Xuventude, Turismo e Patrimonio, integrada polos servizos e actividades municipais relativos ás materias reflectidas na Resolución da Alcaldía núm.1839/2016 ditada no día de hoxe. Cuarto: Modificar a delegación xenérica conferida a prol de don Francesc Paula Trulls Manley mediante Resolución de Alcaldía núm.446/2016, do 18 de marzo, para a Área de Recursos Humanos e Servizos Sociais, conferíndolle a delegación xenérica da Área de Recursos Humanos, Servizos Sociais e Educación, integrada polos servizos e actividades municipais relativos ás materias reflectidas na Resolución da Alcaldía núm.1839/2016 ditada no día de hoxe. Quinto: Modificar o ámbito material da delegación xenérica conferida a prol de dona Maria Priscila Cacace Totosaus mediante Resolución de Alcaldía núm.446/2016, do 18 de marzo, para a Área de Desenvolvemento Socioeconómico, quedando integrada polos servizos e actividades municipais relativos ás materias reflectidas na Resolución da Alcaldía núm.1839/2016 ditada no día de hoxe. Sexto: Manter sen cambios a denominación e ámbito material da delegación xenérica conferida a prol de dona Ruth Elizabeth Sampson Cliville mediante Resolución de Alcaldía núm.446/2016, do 18 de marzo, para a Área de Protección Civil, Policía Local e Sanidade, tal e como se deriva do disposto na Resolución da Alcaldía núm.1839/2016 ditada no día de hoxe. Sétimo: Conferir a delegación xenérica da Área de Cultura, Deportes e Mobilidade, integrada polos servizos e actividades municipais relativos ás materias reflectidas na Resolución da Alcaldía núm.1839/2016 ditada no día de hoxe, a don Jorge Vidal Zinchuk El Hannaoui. Oitavo: De conformidade co establecido no artigo 48 do Regulamento orgánico municipal, as delegacións xenéricas a prol dos tenentes de alcalde, e respecto da súa área, comprenden: a) A delegación do exercicio das competencias que a esta Alcaldía lle son atribuídas e que poden ser delegadas a teor do establecido no artigo 21.1 e 3 da Lei 7/1985, do 2 de abril, reguladora das bases do réxime local, incluíndo a facultade de dirixir os servizos contidos en cada área, a facultade de xestionalos en xeral, así como a facultade de resolver mediante actos administrativos que afecten a terceiros. Inclúese expresamente a facultade de ditar as resolucións que procedan nos procedementos de execución forzosa dos actos administrativos ditados en uso da delegación conferida. b) A concesión de subvencións a particulares en materias incluídas dentro do seu ámbito de delegación, de acordo co que dispoñan as normas en vigor e as bases de execución do orzamento. c) O exercicio da potestade sancionadora nas materias comprendidas dentro da área de goberno. d) A resolución das incidencias que poidan xurdir en relación coas peticións de acceso á información nos procedementos en trámite que correspondan a materias obxecto da delegación, xa sexan presentadas por particulares ou polos señores concelleiros. e) A sinatura de propostas dirixidas á Alcaldía, ao Pleno ou á Xunta de Goberno Local, no seu caso. f) A sinatura das certificacións que se deban emitir en relación coa tramitación dos procedementos, así como respecto das resolucións ditadas na súa respectiva área no exercicio da competencia delegada, en cumprimento da esixencia contida no art.205 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, e segundo o cal “as certificacións expediranse por orde do presidente da corporación e co seu visto e prace”, para significar que o secretario ou funcionario que as expide e autoriza está no exercicio do cargo e que a súa sinatura é auténtica.”. En canto ao seu contido material, as ditas certificacións serán emitidas na propia área segundo requira a tramitación de cada expediente en concreto, reflectirán integramente o texto do acordo ao que se refire, serán rubricadas á marxe polo/a funcionario/a responsable da área, ou polo/a funcionario/a responsable da tramitación do expediente, e reintegraranse, no seu caso, de acordo coa respectiva ordenanza fiscal. g) A sinatura das certificacións respecto do contido de documentos ou informes que se deban emitir en cada área. En canto ao seu contido material, cando a certificación non se limite á reprodución dunha resolución ou documento, o xefe/a da unidade administrativa a quen corresponda a súa elaboración, emitirá un informe no que se recollan os datos sobre os que haberá de certificarse, e o contido da certificación reproducirá literalmente o contido do mencionado informe, con exposición da data de emisión e sinatura auténtica do funcionario/a informante. A certificación irá rubricada á marxe polo xefe/a da unidade ou polo funcionario informante, e reintegrarase, no seu caso, de acordo coa respectiva ordenanza fiscal. h) A sinatura dos anuncios e edictos, así como a orde de remisión aos diarios oficiais e aos medios de comunicación, en relación cos asuntos propios da súa área. i) A sinatura de comunicacións que se dirixan a autoridades ou organismos públicos así como a particulares, respecto dos servizos e actividades municipais relativos ás materias incluídas na área. j) A sinatura dos impresos de solicitudes de subvencións, certificados e demais documentación que deba remitirse unha vez ditada a correspondente resolución polo concelleiro delegado de cada área. Noveno: A Alcaldía asumirá directamente a dirección da Área de Presidencia e o exercicio das competencias relacionadas coas materias atribuídas á dita área e, en xeral, e de xeito residual, os servizos e actividades e aquelas funcións que non estean asignadas a unha concreta área de goberno. Así mesmo, quedan reservados a esta Alcaldía o recoñecemento e liquidación de obrigas, a ordenación do pago e o pagamento material, así como a aprobación das contas xustificativas dos fondos librados “a xustificar” e dos “anticipos de caixa fixa”. Décimo: A Alcaldía conserva as facultades de tutela que se transcriben a seguir: a) A de recibir información detallada da xestión da competencia delegada e dos actos ou disposicións enumerados en virtude da delegación. b) A de ser informado previamente a que se adopten decisións de transcendencia. c) O exercicio das accións xudiciais e administrativas e a resolución dos recursos de reposición que se poidan interpoñer contra as resolucións ditadas en uso das facultades delegadas, isto de conformidade co establecido no artigo 21.1 k) da Lei 7/1985, do 2 de abril. Décimo primeiro: Manter a delegación especial efectuada mediante Resolución de Alcaldía núm.446/2016, do 18 de marzo, relativa aos servizos de Participación Cidadá e Movemento Asociativo, incluídos na Área de Presidencia, a dona María Dolores Blanca García Fernández, que terá ao seu cargo o estudo, impulso, dirección e inspección das políticas sobre as que ostenta delegación especial, elevando a esta Alcaldía, logo do informe dos técnicos que correspondan, propostas concretas de actuación respecto de cada materia ou servizo, efectuando o seu seguimento, unha vez aprobadas, ata a súa execución final, elaborando un informe definitivo respecto do cumprimento dos obxectivos perseguidos. Décimo segundo: Conferir a delegación especial dos proxectos, medidas e servizos que se veñen desenvolvendo de integración social, familia, muller, terceira idade, políticas de igualdade, acción voluntaria e educación, incluídos na Área de Recursos Humanos, Servizos Sociais e Educación, a dona Mª Jesús Gómez González, que terá ao seu cargo o estudo, impulso, dirección e inspección das políticas sobre as que ostenta delegación especial, elevando ao concelleiro con delegación xenérica, logo do informe dos técnicos que correspondan, propostas concretas de actuación respecto de cada materia ou servizo, efectuando o seu seguimento, unha vez aprobadas, ata a súa execución final, elaborando un informe definitivo respecto do cumprimento dos obxectivos perseguidos. Décimo terceiro: Conferir a delegación especial do servizo de Deportes, incluído na Área de Cultura, Deportes e Mobilidade, a don Brais Cubeiro Fernández, que terá ao seu cargo o estudo, impulso, dirección e inspección das políticas sobre as que ostenta delegación especial, elevando ao concelleiro con delegación xenérica, logo do informe dos técnicos que correspondan, propostas concretas de actuación respecto de cada materia ou servizo, efectuando o seu seguimento, unha vez aprobadas, ata a súa execución final, elaborando un informe definitivo respecto do cumprimento dos obxectivos perseguidos. Décimo cuarto: De conformidade co establecido no artigo 49.2. b) do Regulamento orgánico municipal, a delegación especial conferida a cada concelleiro, e respecto dos servizos determinados, enténdese conferida como delegación da dirección interna dos servizos, pero non inclúe a facultade de resolver mediante actos administrativos que afecten a terceiros, que quedará reservada ao alcalde ou concelleiro con delegación xenérica na correspondente área. Igualmente, corresponde ao concelleiro que ostenta a delegación xenérica da área á que pertence o servizo, a facultade de supervisar a actuación do concelleiro ou concelleira con delegación especial. Décimo quinto: De conformidade co establecido no art.50.2 do ROM, a delegación requirirá, para ser eficaz, a súa aceptación por parte do concelleiro delegado. Enténdese aceptada tacitamente se no termo de tres días hábiles contados dende a notificación persoal, o concelleiro non fai manifestación expresa ante o alcalde de que non acepta a delegación, todo iso sen prexuízo da preceptiva publicación do Boletín Oficial da Provincia, e da debida comunicación ao Pleno na primeira sesión que teña lugar. As delegacións, unha vez aceptadas, entenderanse vixentes mentres non sexan revogadas expresamente ou o órgano delegante avoque para si algún asunto concreto na forma establecida pola Lei 40/2015, do 1 de outubro, de réxime xurídico do sector público. Nos documentos que deban firmar os concelleiros delegados no exercicio da delegación farase constar a data da Resolución de Alcaldía pola que se efectuou a delegación. Décimo sexto: Notifíquese persoalmente aos interesados, publíquese no Boletín Oficial da Provincia, e déase conta ao Pleno na seguinte sesión que teña lugar. Cambre, 30 de novembro de 2016 O alcalde Óscar A. García Patiño